text: Simone Lange trækker sig fra formands-valg
  05 september 2019 kl. 06.06
  Flensborgs overborgmester, Simone Lange (SPD), har meddelt på Twitter, at hun ikke længere er kandidat til valget af ny formand for det tyske Socialdemokrati.
  Flensborgs overborgmester, Simone Lange (SPD), meddelte onsdag aften på Twitter, at hun indstiller sit kandidatur til SPDs formandspost, hvor hun stillede op sammen med Alexander Ahrens.
  I stedet vil hun bakke op om duoen Saskia Esken, forbundsdagsmedlem, og Nordrhein-Westfalens tidligere finansminister, Norbert Walter-Borjans, i deres forsøg på at erobre magten i SPD.
  Simone Lange og Alexander Ahrens trækker sig bl.a., da de to ikke er enige om deres holdning til det højrepopulistiske Alternative für Deutschland, skriver de en fælles erklæring.
  
  